《寄友人》
明代·龚敩

金陵自古帝王州，水碧山青节气柔。夜雨催残黄菊晚，西风吹气白蘋秋。

千家月色连天白，万户砧声接地稠。两载乡音无使到，岂无鸿雁在汀洲。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。